《和陶杂诗七首 其五》
明代·归昌世

束发万里志，终焉老一经。夕秀复朝华，孺子多早成。

老少不相及，时事亦变更。隐几静焚香，和墨书《黄庭》。

草莽无远图，不寐晨鸡鸣。兵食仰东南，怆然伤我情。

作者简介：（1573—1644）明苏州府昆山人，寄居常熟，字文休，号假庵。归有光孙。诸生。承其家学，十岁便能诗歌，与李流芳、王志坚合称三才子。善画墨竹，能草书，尤精篆刻。崇祯间征为待诏，不应。有《假庵诗草》。